Tolong jelaskan mengenai Hubungan sesama ahli dari Ctenophora dalam bahasa melayu

Oleh kerana semua ctenofor moden kecuali Beroida mempunyai larva seperti Cydippida, ramai menganggap bahawa leluhur sama terkini juga menyerupai Cydippida dengan badan berbentuk telur dan sepasang tentakel yang boleh sentut. Analisis morfologi tulen oleh Richard Harbison pada tahun 1985 menyimpulkan bahawa Cydippida bukan monofiletik, iaitu tidak mengandungi semua dan hanya keturunan dari satu leluhur sama yang merupakan Cydippida. Sebaliknya, beliau mendapati bahawa pelbagai keluarga Cydippida menyerupai ahli-ahli order ctenofor yang lain daripada Cydippida lain. Harbison juga menyatakan bahawa leluhur sama terkini bagi semua ctenofor moden adalh sama ada seakan Cydippida atau seakan Beroida.

Analisis filogeni molekul pada tahun 2001, menggunakan 26 spesies, termasuk empat spesies yang baru ditemui, mengesahkan bahawa Cydippida bukan satu kelompok monofletik, serta menyimpulkan bahawa leluhur sama terkini bagi ctenofor moden adalah seakan Cydippida. Analisis ini juga mendapati bahawa perbezaan genetik antara spesies ini terlalu kecil sehingga hubungan antara Lobata, Cestida dan Thalassocalycida tetap tidak dapat dipastikan. Ini menunjukkan bahawa leluhur sama terkini bagi ctenofor moden ini agak baharu, dan mungkin terselamat dari peristiwa kepunahan Kapur–Paleogen pada  tatkala semua keturunan lain binasa. Apabila analisis diperluas untuk merangkumi wakil-wakil filum lain, ia menyimpulkan bahawa Cnidaria barangkali lebih rapat dengan Bilateria daripada Ctenophora tetapi diagnosis ini tidak dipastikan. Satu klad termasuk Mertensia, Charistephane dan Euplokamis mungkin merupakan garis keturunan saudara bagi semua ctenofor lain.

Masa-masa percapahan yang dianggarkan dari data molekul menganggarkan berapa juta tahun dahulu terbahaginya klad-klad utama ini: 350 juta tahun dahulu untuk Cydippida berbanding Ctenophora yang lain, dan 260 juta tahun dahuluuntuk Platyctenida berbanding Beroida dan Lobata.